Oficiālais Vēstnesis L 052 , 22/02/2001 Lpp. 0008 - 0012



Komisijas Regula (EK) Nr. 347/2001 (2001. gada 19. februāris) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2559/2000 [2], un jo īpaši tās 9. pantu, tā kā: (1) Lai nodrošinātu minētās regulas pielikumā pievienotās kombinētās nomenklatūras vienādu piemērošanu, jāpieņem pasākumi attiecībā uz šīs regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai pievieno tai papildu apakšnodaļas un ir izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību. (3) Šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, ņemot vērā pamatojumu, kas izklāstīts 3. ailē. (4) Ir lietderīgi, ka tādu juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti, bet kas neatbilst šīs regulas noteikumiem, preču turētājs var turpināt izmantot trīs mēnešus, pamatojoties uz noteikumiem 12. panta 6. punktā Padomes 1992. gada 12. oktobra Regulai (EEK) Nr. 2913/92, ar ko izveido Kopienas muitas kodeksu [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4]. (5) Šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificē kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Saistošu informāciju par tarifiem, ko izdevuši dalībvalstu muitas dienesti, bet kas neatbilst šīs regulas noteikumiem, var turpināt izmantot vēl trīs mēnešus, ievērojot Regulas (EEK) Nr. 2913/92 12. panta 6. punkta noteikumus. 3. pants Šī regula stājas spēkā divdesmitā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. februārī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 293, 22.11.2000., 1. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp. -------------------------------------------------- PIELIKUMS Apraksts | Klasifikācijas KN kods | Pamatojums | (1) | (2) | (3) | 1.Četri apģērba gabali, kas iesaiņoti kopā pārdošanai mazumtirdzniecībā; iesaiņojumā ietilpst: | | Šos četrus apģērba gabalus nevar uzskatīt par "precēm, kas saliktas komplektos pārdošanai mazumtirdzniecībā", jo tie neatbilst nedz īpašai vajadzībai, nedz īpašas darbības veikšanai. | a)vienkrāsains bērnam domāts tilla apģērbs, kas sedz auguma apakšējo daļu no vidukļa līdz augšstilbam (100 % sintētiskā šķiedra). Ar elastīgu jostu, ar dekoru, kas piestiprināts pie jostas apmales divās kārtās — viena no tilla un otra no 100 % sintētiskās šķiedras trikotāžas.Apģērba apakšmala ir neapstrādāta. Priekšpusē piestiprināts tilla rotājums zieda formā. (Svārki). (Skat. 610. A fotogrāfiju); | 61045300 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 6104 un 61045300 aprakstu. 95. nodaļas 1. piezīmes e) punkts neļauj iekļaut 61. un 62. nodaļas karnevāla tērpus. Skat. arī HS paskaidrojumu pozīcijai 9505, (A), (3). | b)plastmasas burvju nūjiņa ar metāla zvaigzni ar spalvu dekoru.(Skat. 610. B fotogrāfiju); | 95039032 | Klasifikāciju nosaka pēc 1. un 6. vispārīgā kombinētās nomenklatūras interpretācijas noteikuma un KN kodu 9503, 950390 un 95039032 apraksta. | c)deju čību pāris (rotaļlietas) ar tekstilmateriāla virsmu un ar lenti dekorētu elastīgu savilkumu ap augšējo malu un pāri apavam. Ar plastmasas zolēm. Katrai čībai priekšpusē ir rozīte no tilla un sasieta lente no 100 % sintētiskās šķiedras.(Skat. 610. C fotogrāfiju); | 95039037 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 64. nodaļas 1. piezīmes f) punktu, kā arī KN kodu 9503, 950390 un 95039037 aprakstu. Deju čību pāris (rotaļlietas) nav uzskatāms par apaviem 64. nodaļas nozīmē, jo deju čību pārim (rotaļlietas) ir stingrs elastīgs savilkums ap augšējo malu un pāri kājai. Izmantotais tekstilmateriāls neizturētu, ja tās regulāri valkātu kā deju čības. | d)caurspīdīgas plastmasas rokassomiņa ar ornamentētu priekšpusi. Ar rāvējslēdzēja aizdari. Ar auduma pleca siksnu, kas nav regulējama. Dekoratīvi apvīlēta.Izmēri: 16 cm × 13,5 cm × 4,5 cm (rokassomiņa). (Skat. 610. D fotogrāfiju). | 42022210 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 4202, 420222 un 42022210 aprakstu. 95. nodaļas 1. piezīmes d) punkts neļauj iekļaut "sporta somas vai tamlīdzīgus priekšmetus, kas minēti pozīcijās 4202, 4303 un 4304". | 2.Trīs apģērba gabali, iesaiņoti kopā pārdošanai mazumtirdzniecībā. Iesaiņojumā ietilpst:a)bērnam domāta auduma kleita (no 100 % sintētiskās šķiedras) ar V veida kakla izgriezumu.Ņiebura daļā audumu klāj tilla mežģīnes. Tai ir īsas piedurknes ar elastīgiem galiem. Kakla izgriezums, piedurkņu gali un apģērba apakšmala nav apvīlēta;b)divi tilla aksesuāri — tilla plīvurs un tekstilmateriāla pušķis (100 % sintētiskās šķiedras).Preces ir iesaiņotas kopā kā bērnam sagatavots karnevāla tērps(kleita).(Skat. 611. fotogrāfiju). | 62044300 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 6204 un 62044300 aprakstu. 95. nodaļas 1. piezīmes e) punkts neļauj iekļaut 61. un 62. nodaļas tekstilmateriāla karnevāla tērpus. Skat. arī HS paskaidrojumu pozīcijai 9505, (A), (3). | 3.Sandales ar gumijas ārējo zoli, kas kopā ar papēdi nav augstāka par 3 cm, un ar 24 cm vai garāku iekšējo zoli. Sandales augšpuses ārējās virsmas lielākā daļa ir no ādas siksnām ar ķīmisko šķiedru auduma oderējumu. Trīs tekstilmateriāla siksnas, kas ir savelkamas pāri kājai ar velkro aizdari.(Skat. 609. A un 609. B fotogrāfiju). | 64039933 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 64. nodaļas 1. papildpiezīmi un KN kodu 6403, 640399 un 64039933 aprakstu. Šo sandali nevar klasificēt kā "sporta apavu" 64. nodaļas 1. piezīmes nozīmē. To nevar arī uzskatīt par apavu, "kas domāts sportošanai" definīcijas "pēc speciālas tehnoloģijas izgatavoti apavi" nozīmē, jo inter alia apavā ar šādu augšdaļu kāja nav stabila. | 4.Telpās valkājami apavi ar trikotāžas augšdaļu no plūksnota auduma, ar apmali, kas aptver potīti, un ar dzīvnieka (mērkaķa) galvu, kas izgatavota no tāda paša materiāla kā pārējā augšdaļa un piešūta pie purngala.Zole sastāv no mīkstas porainas plastmasas materiāla starp diviem tekstilmateriāla slāņiem.Ārējais tekstilmateriāla slānis ir no izturīga tekstilmateriāla un tam ir punktots polivinilhlorīda pārklājums. Ārējais tekstilmateriāls (ap 80 % no ārējās zoles virsmas) un punktotais polivinilhlorīda pārklājums (ap 20 % no ārējās zoles virsmas) saskaras ar zemi.(Skat. 608. A un 608. B fotogrāfiju). | 64052091 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 64. nodaļas 4. piezīmes b) punktu, 64. nodaļas 2. papildpiezīmi, kā arī KN kodu 6405, 640520 un 64052091 aprakstu Ārējam tekstilmateriāla slānim ir tāda izturība un/vai stiprums, kāds vajadzīgas ārējās zoles parastai lietošanai.. Ņemot vērā šīs īpašības, ārējā zole jāuzskata par tekstilmateriāla zoli. | +++++ TIFF +++++ +++++ TIFF +++++ --------------------------------------------------